**PETRICH MUNICIPALITY, BLAGOEVGRAD REGION, REPUBLIC OF BULGARIA**

2850 Petrich, 24, “Tsar Boris III”, Phone.: +359(0)745 69112, Fax: +359(0)745 62090

e-mail: oa\_petrich@mbox.contact.bg, www.petrich.bg



**З А П О В Е Д**

**№ ІІІ-ФСО-102**

**гр. Петрич 02.04.2019 г.**

На основание чл. 44, ал.1, т.1 и ал.2 от “ЗМСМА”във връзка с Решениe № 643 от Протокол № 24 от 28.07.2017 г. на Общински съвет - Петрич и Становище на Главен архитект на Община Петрич

**НАРЕЖДАМ :**

1. Прекратявам провеждането на публичен търг с явно наддаване за отдаване под наем на обект - общински терен за временно-поставяем обект за търговска дейност с площ от 63,5 кв.м., в градинката между ул.”Рокфелер”, ул.”Ст.Хаджиев” и ул. ”Кочо Мавродиев” – имот с идентификатор 56126.602.1257 по КККР на гр. Петрич, съгласно скица № 190/30.06.2017 г. на Гл.Архитект на Община Петрич и скица на поземлен имот № 15-185056-15.04.2016 г. на СГКК-гр. Благоевград поради следното:

Изразено писмено становище от Главния архитект на Община Петрич-арх. Стефан Антонов, с което отменя предходно становище , издадено от Главен архитект – Владимир Митрев, с което е разрешено допълнително 50.00 кв.м. за временно поставяем обект за търговска дейност в градинката между ул. “Рокфелер”, ул. “Стою Хаджиев” и ул. “Кочо Мавродиев”, представляващ имот с идентификатор № 56126.602.1257 по КККР на гр. Петрич, общ. Петрич, като общата разрешена площ за поставяне на обекта става 63.5 кв.м., отразена в скица № 190/30.06.2017 г.

А. Видно от скица № 190/30.06.2017 г., гореописаният обект е посочен да бъде поставен в южната част на поземления имот в близост до ул.”Стою Хаджиев”. Съгласно схемата за поставяеми обекти на Община Петрич , одобрена от Главния архитект на Община Петрич , на основание чл.56 и 57 от ЗУТ и Протокол № 19 , Решение № 208 от Заседание на Общински съвет Петрич , проведено на 24.03.2005 г. предвидения поставяем обект за търговска дейност в същия имот е посочен да бъде на изток от съществуващия на място търговски обект. С оглед на горното е видно , че местоположението на обекта, така посочен в скица № 190/30.06.2017 г. и обекта, посочен в схемата за поставяеми обекти не съвпадат. Не може местоположението на поставяемите обекти да не е съобразено с одобрената вече схема на поставяемите обекти на Община Петрич

Б. От предходно издадено становище посочената обща площ на бъдещия предвиден поставяем обект е 63,5 кв. м. Съгласно чл. 5, ал. 1, т. 1.1 от Наредба за реда и условията за разполагане на преместваеми обекти за търговски и други обслужващи дейности и елементи на градското обзавеждане приета от Общински съвет – Петрич се предвижда площта на поставяемите обекти за търговска дейност да бъде до 20 кв. м. Следователно, така посочената площ в предходно издаденото становище на Гл. архитект на община Петрич, противоречи на площта определена в наредбата, което е в нарушение.

2. Да се уведомят участниците за прекратяване на тръжната процедура, като им бъде връчен препис от настоящата заповед.

3. Да бъдат възстановени сумите на участниците, внесени по сметката на Общината във вид на депозит в размер на 1 524.00 лв./хиляда петстотин двадесет и четири лева/, представляващ 10% от първоначалната наемна цена, изчислена за целия период на договора , както и сумата за закупена тръжна документация в размер на 50 лв. (петдесет лева).

Настоящата заповед подлежи на обжалване в 14 – дневен срок от получаването й по реда на АПК пред Административен съд – Благоевград.

Кмет на Община Петрич п

/ Димитър Бръчков /